**CONDICIONS DE PARTICIPACIÓ MWC 2020**

**PRIMERA.-TERMES I CONDICIONS DE LA COL·LABORACIÓ**

La participació d'empreses per formar part de l’estand de la Fundació Bit de la propera edició de MWC2020 (en endavant, "l’estand") suposa l'acceptació dels termes i condicions establerts en aquesta Invitació.

Correspon, en tot cas, a Fundació BIT resoldre les qüestions relatives a l’estand, així com els termes i condicions de la col·laboració que es detallen a continuació.

**SEGONA.- REQUISITS DE PARTICIPACIÓ**

Podran participar en el procés de selecció aquelles empreses (d'ara endavant denominades "Sol·licitants") que compleixin i acreditin, mitjançant la documentació corresponent, tots i cada un dels següents requisits segons s'estableix en l'Annex I. A més, hauran de realitzar un dipòsit.

**Requisits:**

1) Ser una persona jurídica amb domicili fiscal a les Illes Balears.

2) Estar al corrent de les obligacions tributàries i enfront de la Seguretat Social, així com complir amb la resta dels requisits que estableix l'article 13.2 de la Llei 38/2003, de 17 de novembre, general de Subvencions.

3) No haver rebut altres ajuts públics per acudir a l’esdeveniment.

4) Ser una empresa amb el nombre mitjà d'empleats de l'últim exercici menor o igual a 250.

5) Realitzar un dipòsit econòmic de 500 €, en la modalitat de participació A, o un dipòsit de 150€, en la modalitat de participació B, el qual es retornarà si l’empresa no resulta seleccionada.

La Fundació Bit seleccionarà, mitjançant aquesta Invitació Pública, fins a un màxim de 2 empreses expositores amb espai (modalitat A) i fins a 8 empreses amb pack visita, sense espai (Modalitat B).

Cap empresa podrà presentar un altre producte o servei diferent al referit en la seva sol·licitud.

Així mateix, només es podrà realitzar una sol·licitud per empresa i no hi poden participar dues empreses del mateix grup empresarial encara que tenguin diferent NIF.

No s'admetran sol·licituds de:

• Consorcis, UTES, fundacions, autònoms, associacions d'empreses ni qualsevol altre tipus d'organització que actuï en nom de diverses empreses.

• Empreses que tinguin o hagin de tenir presència (amb estand) en un altre Pavelló Institucional (de país, comunitat autònoma o ciutat) o estand del MWC2020, recinte Fira, durant la celebració del Congrés.

• Empreses del mateix grup empresarial, de conformitat amb l’establert a l'efecte en l’Art.42 del Codi de Comerç.

**TERCERA.- MODALITATS DE PARTICIPACIÓ**

La decoració i dotació bàsica (taulell i tamboret) seran uniformes per a tots els espais de l’estand.

Hi ha dues modalitats de participació: A i B.

Les modalitats de participació, productes/serveis inclosos, així com el preu de cadascuna d'elles, es descriuen a continuació:

Modalitat A ─amb taulell─: Fundació Bit seleccionarà fins a 2 empreses en aquesta Modalitat A.

• Espai de 3 m2 aproximadament, i inclou el següent:

o Taulell d'atenció amb capacitat per guardar fulletons tancats amb clau i amb tamboret.

o Rotulació del taulell amb el nom de l’empresa.

o Magatzem comú.

• Connexió a Internet per cable i wifi.

• Passis per a tots els dies de celebració del Congrés:

o 6 passis (Exhibition Visitor Pass) per a cada empresa. Són passis nominals (1 persona, un passi) d'entrada al Congrés.

• Accés gratuït al Brokerage Event de l'European Enterprise Network.

• Preu de l'espai: 2.420€ ( 2.000€ impostos indirectes aplicables exclosos).

Modalitat B ─sense espai─: Fundació Bit seleccionarà un màxim de 8 empreses en aquesta modalitat de participació.

• Pack Visita MWC. No inclou espai.

• Passes per a tots els dies que dura el Congrés.

o 2 passis (Exhibition Visitor Pass) per a cada empresa. Són passis nominals d'entrada al Congrés (1 persona, un passi).

• Difusió com a empresa de l’estand de la Fundació Bit (targetes, marxandatge petit,

fulletons, ....)

• Accés gratuït al Brokerage Event de l'European Enterprise Network

• Connexió wifi en l'àmbit del Pavelló.

• Preu: 480 € (400 € impostos indirectes aplicables exclosos).

**CINQUENA.- CRITERIS DE SELECCIÓ DELS COL·LABORADORS**

I. Empreses que sol·licitin la Modalitat A ─amb espai:

La selecció de les empreses es farà seguint l'ordre de presentació de les sol·licituds que compleixin tots els requisits de la Condició SEGONA, de tal manera que s'afavoreixi la sol·licitud de data de registre anterior.

L'assignació d'estands, del núm. 1 al núm. 2, es farà seguint el mateix ordre de presentació de les sol·licituds que compleixin tots els requisits de la Condició SEGONA.

En el cas que el nombre de sol·licituds rebudes que compleixin tots els requisits de participació superi el nombre màxim de places ofertes (2), Fundació Bit establirà l'ordre de prelació dels sol·licitants en base als següents criteris objectius de valoració:

1. CRITERIS DE VALORACIÓ:

1.1. MIDA DE L'EMPRESA (puntuació màxima de 20 punts)

• Aspectes a valorar en aquest criteri:

Es valorarà el nombre total d'empleats fixos en l'últim exercici tancat.

o De 0 a 10 empleats = 0 punts.

o D’11 a 49 empleats = 10 punts.

o De 50 a 249 empleats = 20 punts.

1.2. EMPRESA DEL PARCBIT O CENTREBIT MENORCA (puntuació màxima de 10 punts)

• Aspectes a valorar en aquest criteri:

o Seu social al Parc Bit o Centre Bit Menorca = 10 punts.

o Oficina al Parc Bit o Centre Bit Menorca = 5 punts.

1.3. ALTRES (puntuació màxima de 5 punts)

• Aspectes a valorar en aquest criteri:

o Disposar de pla d’igualtat = 5 punts.

L'ordre de prelació es determinarà, d'acord amb la suma dels valors obtinguts en cada un dels criteris quantificables que s'estableixen en aquesta Condició de Participació, ordenat de més a menys.

L'assignació d'espais, del núm. 1 al núm. 2, es determinarà, d'acord amb la suma dels valors obtinguts en cada un dels criteris quantificables que s'estableixen en aquesta Base, ordenat de més a menys.

En el cas que es produeixi una baixa i, com a conseqüència s'incorpori una empresa de la llista d'espera, l'ordre d'espais assignats a les empreses seleccionades es mourà correlativament perquè no quedi cap buit disponible.

No obstant això, Fundació Bit es reserva el dret de seleccionar un nombre menor de col·laboradors si no hi hagués suficients sol·licituds que compleixin els requisits indicats a la Condició SEGONA de la present Invitació.

II. Empreses que sol·licitin la Modalitat B ─Pack visita:

La selecció de les empreses que participaran al Pavelló amb la modalitat B es farà seguint l'ordre de presentació de les sol·licituds que compleixin tots els requisits de la Condició SEGONA, de tal manera que s'afavoreixi la sol·licitud de data de registre anterior.

Per tal que s'aprofiti la possibilitat de participar en una de les fires més importants a escala mundial, es donarà l'opció que en el cas que hi hagi vacants en la modalitat B ─ Pack visita ─ i hi hagi llista d'espera en la modalitat A ─ amb espai ─, s'oferiran aquestes vacants a les empreses en llista d'espera i que hagin sol·licitat com a segona opció la participació en la modalitat B. L'acceptació d'aquesta opció de participació suposarà la renúncia a la llista d'espera en la modalitat A ─ amb estand.

**INFORMACIÓ**

Data màxima de presentació de sol·licituds: 23 d’octubre de 2019.

Correu electrònic de contacte: comunicacio@fundaciobit.org

Telèfon de contacte: 971 784 940

Compte corrent: Fundació BITES5221004695390200005609 – Concepte: depòsit empresa

XXXXX modalitat A o B